Rangsang Tuban (Hanacaraka)/Kaca 98


Alihaksara
/kaca 098/

danguné tindakipun sang prabu putri ; boten pikantuk titik karisakan ing ḍusun ḍusun tuwin paḍukuhan ;  sadaya sami katingal reja ; pakaranganipun aḍenḍeng ; angestokaken parentahipun umbul sarta paragakipun ; 
nalika punika tindakipun sang prabu putri ; kadalon wontĕn sukuning ardi rancakaharni ;  ḍateng pasanggrahan taksih tebih ; mila lajĕng masang moṭa wontĕn ing riku ;  seraping srengenge ; ginantosan paḍanging rembulan ; nuju tanggal kaping wolu sitaresmi remu remu kalingan ngregemenging mega cemeng apinḍa reksasa ;  kados angangkah ; baḍé  mangsa rembulan ;  lepat ; tujunipun ingkang apinḍa pragalba ;  rembulan oncat ; ḍawah ing mega peṭak ;  prabanipun sigar ; salong anyoroti siluk siluking jejurang ;  kados wewayanganipun ; sawer tapak angin ; 
obahing gegoḍongan katempuhing angin kados pangawening astanipun satriya ingkang kawelas asih ; anenangi brangtanipun sang prabu putri kengetan ḍateng ingkang raka sang pangéran warihkusuma ;   ; 

samirana midit ; kabekta ; gandaning sekar kemuning ; campur kaliyan sekar kalak angremet galihipun sang prabu putri ;  sang nata ; boten sareh ing galih ;  la

jv Basa Jawa (Javanese)
Rangsang Tuban